google/wiki40b huggingface dataset:
फ्री इण्डिया सोसायटी

फ्री इण्डिया सोसायटी, इंग्लैण्ड में भारतीय छात्रों का एक संगठन था जो भारत को अंग्रेजों की गुलामी से मुक्त करने के लिए संकल्पबद्ध थे। इसकी स्थापना भारत के महान क्रान्तिकारी विनायक दामोदर सावरकर ने १९०६ में की थी जब वे कानून की पढ़ाई के लिए लन्दन पहुँचे थे। यह सोसायटी इटली के राष्ट्रवादी कान्तिकारी नेता ज्यूसेपे मेत्सिनी के विचारों से प्रभावित थी। सावरकर ने मेत्सिनी की जीवनी भी लिखी थी। प्रत्येक रविवार को नियमित इसकी बैठक होती थी और वहाँ भारतीय त्यौहार मनाए जाते थे तथा भारतीय देशभक्तों का स्मरण किया जाता था। इसमें भारत की राजनैतिक समस्या तथा अंग्रेजों की गुलामी से मुक्ति पर भी चर्चा होती थी। वहीं से सावरकर ने बम बनाने की पुस्तिका भी भारत भेजी थी। सावरकर स्वतन्त्रता के लिए युद्ध की वकालत करते थे ।
कांगेर घाटी राष्ट्रीय उद्यान

स्थिति एवं दूरी

कांगेर घाटी राष्ट्रीय उद्यान छत्तीसगढ के जगदलपुर जिला से मात्र २७ किमी की दूरी पर स्थित है। रायपुर जिला से लगभग ३३० किमी की दूरी पर है। यह उत्तर पश्चिम किनारे पर तीरथगढ जलप्रपात से प्रारंभ होकर पूर्व मे उडिसा की सीमा कोलाब नदी तक फैला है। कांगेर नदी इसके बीचो-बीच इठलाती हुई चलती है। इसकी औसत चौडाई ६ किमी एवं लम्बाई ४८ किमी है। इसका क्षेत्रफल २०० वर्ग किमी है। इसकी सीमा ४८ गाँवों से घिरी है।

जीवमंडल रिजर्व

बस्तर मे प्रकृति के इस उपहार को संरक्षण के लिये आरक्षित अनोखे वन को जुलाई १९८२ मे कांगेर घाटी राष्ट्रीय उद्यान घोषित किया गया। इसके अनछुये एवं कुंवारे वनो के सौंदर्य को देखकर इसे जीवमंडल (बायोस्फियर) रिजर्व भी घोषित किया गया है। आरक्षित वन घोषित करने का उद्देश्य जंगल एवं इसके प्राकृतिक मृतप्राय घटको को पुनर्जीवित कर हर हालत मे इसे सुरक्षा प्रदान कर, वन्य प्राणियों के लिये उपयुक्त शरण स्थल प्रदान करना था एवं प्रकृति प्रेमियों एवं पर्यटको के लिये एक आकर्षक का केन्द्र बनाना था।

वन प्रजाति

इस राष्ट्रीय उद्यान मे कई प्रकार की वन प्रजातियां मिलती है। जिससे यहां के वनो की विविधिता बढती है। इनमें दक्षिणी पेनिनसुलर मिक्स्ड डेसिहुअस बन, आर्ड सागौन, वन-इनमे साल, बीजा, साजा, हल्दु, चार, तेंदु कोसम, बेंत, बांस एवं कई प्रकार के वनौषधि पौधे मिलते है।

पक्षियों का कलरव

पक्षियों का चहचहाना सुनना है तो कांगेर घाटी मे आपका स्वागत है। यहां वन्य प्राणियों के साथ साथ कई रंग-बिरंगी चिडियाअं उडते हुये दिख जाती है।छत्तीसगढ का राज्य पक्षी पहाडी मैना इन्ही जंगलो मे निवास करती है। इनमे पहाडी मैना के साथ भृगराज, उल्लू, वनमुर्गी, जंगल मुर्गा, क्रेस्टेड, सरपेंट इगल, श्यामा रैकेट टेल, ड्रांगो आदि सामान्यत: पाये जाते है।

आवास व्यव्स्था

आवास के लिये उद्यान मे कई वन विश्राम गृह है जिनमे कोटमसर, नेतानार, तीरथ्गढ, दरभा और जगदलपुर मे है। जिनका आरक्षण संचालक, कांगेर घाटी राष्ट्रीय उद्यान, जगदलपुर से कराया जाता है।

आवागमन

कांगेर घाटी राष्ट्रीय उद्यान पहुचने मे वायु मार्ग के लिये निकटतम हवाई अड्डा रायपुर है जो देश के प्रमुख नगरो से जुडा है। रेलमार्ग मे विशाखापटनम-किरंदुल रेलमार्ग पर निकटतम रेल्वे स्टेशन जगदलपुर है। दिल्ली-मुंबई हावडा रेलमार्ग पर निकटतम रेल्वे स्टेशन रायपुर है। सडक मार्ग मे रायपुर-जगदलपुर ३०३ किमी है। विशाखापटनम-जगदलपुर ३१३ किमी है। हैदराबाद-जगदलपुर ५६५ किमी है।

मौसम एवं तापमान

वर्ष भर यहां का मौसम भ्रमण के लिये अनुकुल है। शीत ऋतु मे अधिकतम तापमान ३० सेन्टीग्रेड व न्युनतम १३ सेन्टीग्रेड रहता है। ग्रीष्म मे अधिकतम ४२सेन्टीग्रेड व न्युनतम २० सेन्टीग्रेड रहता है। यहां औसत वर्षा १५२ सेमी होती है।

महत्वपूर्ण जानकारी

उद्यान १ नवम्बर से ३० जून तक खुला रहता है। वर्षाकाल मे जुलाई से अक्टूबर तक उद्यान बंद रहता है। पक्षियों को निहारने के लिये बायनाकुलर ले जाना न भुले व कैमरा भी ले जाना न भुले।
वन्य प्राणी प्रात: व शाम को विचरण के लिये निकलते है। दुर्लभ प्राणी कई बार कई कई दिनो मे दिखते है।
कांगेर घाटी राष्ट्रीय उद्यान मे वो सभी चीजे है जो किसी राष्ट्रीय उद्यान की विशेषता होती है। यहां वनाच्छादित धरा के साथ वन्य प्राणियोंके अतिरिक्त कल-कल करते प्रपात व इठलाती कांगेर नदी भी है। यहां की निरवता एक अलग वातावरण बनाती है। प्रकृति प्रेमियों के लिये यह स्वर्ग है। यहां पर रोमांचक खेलों जैसे ट्रेकिन्ग, मेचर ट्रेल पर विचरण, रैपलिंग आदि की असीम संभावना है।
बालाशौरी वल्लभानेनी

बालाशौरी वल्लभानेनी भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के नरसरावपेट चुनाव क्षेत्र से १५ वीं लोकसभा के लिए सदस्य निर्वाचित हुए हैं।
तरुण भनोट

व्यक्तिगत जीवन

मध्यप्रदेश प्रदेश के वित्त मंत्री है।पश्चिम विधानसभा से लगातार दो बार से कांग्रेस के विधायक निर्वाचित होते आ रहे है।
महमद पंचम

पाँचवें महमद रशाद (उस्मानी तुर्कीयाई: محمد خامس मेह्मेत-इ हामिस, तुर्कीयाई : Beşinci Mehmet Reşat या Reşat Mehmet) (2 नवम्बर 1844 – 3 जुलाई 1918) उस्मानी साम्राज्य के 35वें और उपान्तिम सुल्तान रहे। वे सुल्तान अब्दुल मजीद प्रथम के पुत्र थे।
निवारक अनुरक्षण

काम करने वाले उपकरणों एवं युक्तियों को समय-समय पर छोटे-मोटे कुछ काम किये जाते हैं (जैसे ग्रीस लगाना, हवा भरना, बैटरी में पानी का स्तर ठीक करना आदि) ताकि वे बिना खराब हुए चलते रहें। इसे ही निवारक अनुरक्षण (preventive maintenance) कहते हैं।
गृहप्रवेश

हिन्दुओं के सन्दर्भ में, नवनिर्मित घर में निवास करना आरम्भ करने से पूर्व जो शुभकर्म तथा पूजा-अर्चना की जाती है उसे गृहप्रवेश कहते हैं।
मैक्स वेर्स्टाप्पेन

मैक्स वेर्स्टाप्पेन (अंग्रेजी : Max Verstappen) (जन्म: ३० सितम्बर १९९७) एक रेसिंग कार के ड्राइवर है जो सबसे कम उम्र में फॉर्मूला १  के ड्राइवर बने है।  मैक्स वेर्स्टाप्पेन का जन्म बेल्जियम में हुआ था।
नवाचार

नवाचार अर्थशास्त्र, व्यापार, तकनीकी एवं समाज शास्त्र में बहुत महत्व का विषय है। नवाचार (नव+आचार) का अर्थ किसी उत्पाद, प्रक्रिया या सेवा में थोडा या बहुत बडा परिवर्तन लाने से है। नवाचार के अन्तर्गत कुछ नया और उपयोगी तरीका अपनाया जाता है, जैसे- नयी विधि, नयी तकनीक, नयी कार्य-पद्धति, नयी सेवा, नया उत्पाद आदि। नवाचार को अर्थतंत्र का सारथी माना जाता है। 
नवाचार पर अनेकों परिभाषाएँ दी गयी हैं, लेकिन उनमे से क्रोसन और अपयडिन के द्वारा दी गयी परिभाषा सबसे सारगर्भित और पूर्ण है, जो कि इस प्रकार है -
"नवाचार आर्थिक और सामाजिक क्षेत्र में एक मूल्य जोड़ने वाली नवीनता का उत्पादन या स्वीकृति, परिपाक और दोहन है; उत्पादों, सेवाओं, और बाजारों का नवीनीकरण और विस्तार है; उत्पादन की नयी पद्धतियों का विकास है; और नये प्रबंध तंत्रों का स्थापन है। यह एक प्रक्रिया भी है और परिणाम भी।"
किसी संस्था के संदर्भ में नवाचार के द्वारा दक्षता, उत्पादकता, गुणवता, बाजार में पकड आदि के सुधार सम्मिलित हैं। अस्पताल, विश्वविद्यालय, ग्राम-पंचायतें आदि सभी संस्थायें नवाचारी हो सकती हैं।
जो संस्थायें नवाचार नहीं कर पातीं वे नाश को प्राप्त होती हैं। उनका स्थान नवाचार में सफल हुई संस्थायें ले लेतीं हैं। नवाचार में सबसे महत्वपूर्ण चुनौती प्रक्रिया-नवाचार तथा उत्पाद-नवाचार में सामंजस्य बैठाना होता है।
येलो लाइन (दिल्ली मेट्रो)

विस्तार

यह लाइन द्वितीय फेस में तीन ओर बढ़ाई जाएगी। ये सभी विस्तार 2010 तक पूर्ण किए जाएंगे।
आई, मॉन्स्टर

सारांश

मनोवैज्ञानिक चार्ल्स मार्लो (ली) ने एक दवा का आविष्कार किया है जो उनके मरीजों के संकोचों को दूर कर देगी। जब वह अपने आप पर इसका परीक्षण करता है, तो वह बुरे एडवर्ड ब्लेक बन जाता है, जो अपराध करता है और आखिरकार हत्यारा बन जाता है। 
मार्टो के वकील उत्तेरसों (कुशिंग) का मानना है कि ब्लेक उनके दोस्त को ब्लैकमेल कर रहे हैं जब तक कि वह सच्चाई की खोज न करे।

स्वागत

फिल्म ने बॉक्स ऑफिस पर खराब प्रदर्शन किया.
राजभवन (नागालैण्ड)

राजभवन कोहिमा भारत के नागालैण्ड राज्य के राज्यपाल का आधिकारिक आवास है। यह राज्य की राजधानी कोहिमा में स्थित है और निखिल कुमार यहाँ के वर्तमान राज्यपाल हैं जिन्होंने १५ अक्टूबर २००९ को राज्यपाल का पदभार ग्रहण किया था।

इतिहास

नागालैण्ड राज्य १ दिसम्बर १९६३ को भारत के सोलहवें राज्य के रूप में अस्तित्व में आया था। जब नागालैण्ड अस्तित्व में आया था तो उस समय असम (और मेघालय) के राज्यपाल ही नागालैण्ड के राज्यपाल के रूप में कार्य करते रहे। यह व्यवस्था, कुछ परिवर्तनों के साथ, १९८९ तक चलती रही।
कमिश्नर हाउस जिसका निर्माण १९५७ में किया गया था को राजभवन निर्दिष्ट किया गया जब विष्णु सहाय असम और नागालैण्ड के राज्यपाल थे। कमिश्नर हाउस एक छोटा पहाड़ीनुमा भवन था जिसकी दीवारें बाँस की थी जिनपर सीमेण्ट से प्ल्स्तर किया गया था और जो लकड़ी के ढाँचे पर टिका हुआ था। डॉ॰ गोपाल सिंह जब १९८९ में राज्य के विशिष्ट राज्यपाल बनें तब उन्होंने राजभवन का नवीनीकरण करवाया। दीवारों को लकड़ी में पैनल करवाया गया और कुछ सुविधाएँ जोड़ी गईं।
१२४६ ईसा पूर्व

१२४६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२४६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
संवेदी स्मृति

संवेदी स्मृति एक प्रकार की अवास्तविक स्मृति होती है, यह भ्रम कई बार आंखों के द्वारा दिये गए संकेत का दिमाग में बनने वाली छवि के कारण होता है। जब भी हम कोई गतिशील वस्तु को देखते हैं तो आँख दिमाग को उस छवि का संकेतों के रूप में भेजता है, परन्तु वस्तु के गति में होने के कारण बहुत अधिक संकेत दिमाग को मिलता है और दिमाग समझने के लिए उन संकेतों को सरल कर देता है। जिससे कोई भी वस्तु हमें अधिक गति के समय लंबी और रेखा के रूप में दिखाई देती है। इसे लघु अवधि स्मृति भी कहा जा सकता है।

विशेषता

यह हमारे नियंत्रण में न होकर स्वतः प्रतिक्रिया करता है। उदाहरण के लिए यदि हम कोई वीडियो या फ़िल्म देखते हैं तो सामान्य: कोई भी वीडियो 25 छवि प्रति सेकंड होता है, अर्थात आप हर सेकंड लगभग 25 छवि को देखते रहते हैं वीडियो में। यदि इस प्रकार की विशेषता हमारे दिमाग में नहीं होती तो हमें यह केवल छवि के रूप में ही दिखाई देता या हमें अधिक छवियों का उपयोग करना पड़ता।
प्रभाकर श्रोत्रिय

परिचय

डॉ॰ प्रभाकर श्रोत्रिय का जन्म (मध्यप्रदेश) के जावरा में हुआ। उनका बचपन अभावों से भरा हुआ था। पिता की मृत्यु बचपन में ही हो जाने के कारण इन्हें काफी कष्टों से गुज़रना पड़ा। इनकी आरंभिक शिक्षा संस्कृत हिन्दी पाठशाला से आरंभ हुई। कक्षा छह में इनका दाखिला सरकारी विद्यालय में कराया गया। इन्होंने अपनी उच्च शिक्षा विक्रम विश्वविद्यालय, उज्जैन से प्राप्त की और बाद में एम.ए. करने के बाद वहीं पर प्राध्यापक लग गए। इसके पश्चात इन्होंने पी.एच.डी. और डी.लिट्. की उपाधि भी वहीं से अर्जित की। 
बचपन से ही इन्हें विविध प्रकार के साहित्य को पढ़ने का शौक था। चन्द्रकांता, चन्द्रकांता संतति और भूतनाथ जैसे उपन्यासों को तो इन्होंने अपने स्कूली जीवन में ही पढ़ लिया था। प्रभाकर जी ने सृजनात्मक लेखन का आरम्भ बहुत ही कम उम्र में कर दिया था। जिसका प्रमाण भारत के तत्कालीन गृहमंत्री श्री कैलाशनाथ काटजू द्वारा इनकी कविताओं को सुनकर दी जाने वाली 10 रुपये मासिक की छात्रवृत्ति थी।
पक्षियों का वर्गीकरण

उपवर्ग

पक्षी वर्ग दो उपवर्गों में विभक्त है :

आर्किमॉनिथीज़ (Archaeornithes)

इस उपवर्ग के अंतर्गत जुरैसिक काल के वे सभी दंतयुक्त जबड़े, नाखूनदार अंगुलियों और लंबी दुमवाले तथा स्वतंत्र रीढ़, कशेरुकपुच्छीय और स्वंतत्र करभिकास्थियाँ (metacarpals) तथा पतली तलदंडहीन उरोस्थि (keelless sternum) वाले पक्षी, जैसे ऑर्किआँप्टेरिक्स (Archaeopteryx) तथा आर्किऑरनिस (Archaeornis) आते हैं।

निऑरनिथीज़ (Neornithes)

इस उपवर्ग के अंतर्गत कुछ लुप्त और ऐसे वर्तमान पक्षी हैं जिनकी करभिकास्थियाँ मिलकर एकाकार हो गई हैं तथा दुम छोटी और डैने की अँगुलियों में बिरले ही किसी किसी में नख वर्तमान हैं। दाँत केवल लुप्त पक्षियों में विद्यमान थे।

पक्षियों के अधिगण (super orders)

आधुनिक पक्षी निम्नलिखित तीन अधिगणों (super orders) में विभक्त हैं। किसी-किसी अधिगण के अंतर्गत लुप्त सदस्य भी मिलें हैं। कुछ अधिगणों में कोई जीवित प्रतिनिधि नहीं मिलता।

इंपेनी (Impennae) अथवा पेंग्विन (Penguins) अधिगण

इसके अंतर्गत वे पक्षी हैं जिन्होंने उड़ान का त्याग कर दिया है और जलजीवन के अनुकूल ढल गए हैं। इनकी अग्रभुजाएँ तैरने के लिए क्षेपणियों (fippers) में रूपांतरित हो गई हैं और पैर झिल्लीदार (webbed) हो गए हैं।
इस अधिगण में निम्नलिखित केवल एक ही गण हैं :
स्फ़ेनिसिफॉरमीस (Sphenisciformes) या इंपेनीस (Impennes) अथवा पेंग्विन गण - यह गण दक्षिणी गोलार्ध के ठंढे भागों, मुख्यत: अंटार्टिक के हिम और समुद्री अंचलों में, सीमित हैं। ये मछलियों का शिकार करते हैं और अपने अंडे पैरों पर ढोते हैं।
लड़ो-या-भागो अनुक्रिया

लड़ो-या-भागो अनुक्रिया (अंग्रेज़ी: Fight-or-flight response) शरीर-क्रियात्‍मक एक प्रतिक्रिया है जो किसी अनुमानित हानिकारक घटना, हमले, या अस्तित्व के लिए खतरे के प्रति अनुक्रिया के रूप में घटती है। वाल्टर ब्रैडफोर्ड कैनन ने इसका पहली बार वर्णन किया था।
गीतिका जाखड़

गीतिका जाखड़ (जन्म: १८ अगस्त १९८५) एक भारतीय महिला पहलवान हैं। इन्होने २०१४ में ग्लासगो कामनवेल्थ गेम्स में 63 किलोग्राम भार वर्ग में सिल्वर मेडल जीता।
वे ३ बार की वर्ल्ड चैंपियन कनाडा की पहलवान डी. लोपेज से फाइनल में हार गई। पहलवान गीतिका जाखड़ को खेल और कुश्ती विरासत में मिली है। उनके दादा अत्तर सिंह जाखड़ अपने जमाने के जाने-माने पहलवान रहे हैं। पिता सत्यवीर सिंह जाखड़ अच्छे एथलीट रहे हैं और कोच भी हैं। हरियाणा पुलिस में डीएसपी हिसार के अग्रोहा में जन्मी गीतिका जाखड़ देश की पहली अर्जुन अवॉर्डी महिला पहलवान है। वह कॉमनवेल्थ कुश्ती चैंपियनशिप में २ बार गोल्ड मेडल, एशियन गेम्स में सिल्वर मेडल और जूनियर वर्ल्ड चैंपियनशिप में सिल्वर मेडल जीत चुकी है। गीतिका ९ बार भारत केसरी रह चुकी हैं।
धातुकर्म

इतिहास

मनुष्य द्वारा प्राचीनतम ज्ञात धातु सोना है। तांबे की खोज के बाद सभ्यता में व्यापक परिवर्तन हुआ। ताम्र युग की सभ्यतायें अपने पहले की पाषाणकालीन सभ्यताओं से काफी उन्नत थीं। वृहद रूप से प्रयुक्त होने वाली पहली धातु तांबा थी, तत्पश्चात कांसे और लोहालोहे की खोज हुई।

निष्कर्षण धातुकर्म

जिन खनिजोँ से किसी धातु को प्रचुर यानी अत्याधिक मात्रा में कम खर्चे पर प्राप्त किया जाता है उस खनिज को उस धातु का अयस्क कहते हैं, जैसे- काँपर को काँपर पायराइट से, ऐल्युमिनियम को बाँक्साइट से, तथा लेड को गैलेना से प्राप्त किया जाता है। निष्कर्षण धातुकर्म धातुओं के परिशोधन से संबन्धित है। धातुओं को अयस्कों से परिशोधित किया जाता है। अयस्क सामान्यतः आक्साइड या सल्फाइड के रूप में पाये जाते हैं। अयस्कों को रासायनिक या वैद्युत विधि से अपचयित किया जाता है।
यी सुन सिन

यी सुन सिन  (28 अप्रैल 1545 - 16 दिसम्बर 1598, कोरियाई भाषा: 이순신, Hanja: 李舜臣) एक कोरियाई नौसेना के कमांडर था। उसकी जीत के लिए विख्यात जापानी नौसेना के खिलाफ कोरिया जापानी आक्रमण (1592-1598) में के दौरान Joseon राजवंश. Samdo Sugun Tongjesa हंगुल का उनका शीर्षक, शाब्दिक "तीन के नौसेना कमांडर अर्थ प्रांतों "का संचालन हाथ के कमांडर के शीर्षक के रूप में रह रहा था कोरियाई नौसेना 1896 तक. यी भी अपने [[कछुए के अभिनव प्रयोग के लिए जाना जाता है जहाज. वह एक कुछ एडमिरलों के होने प्रतिष्ठित है करने के लिए किया गया है में विजयी हर नौसेना (लड़ाई वह कम से कम 23) जिसमें आज्ञा अधिकार की प्रतिमा | thumb | रियर देखें | बुसान टॉवर में बुसान में एडमिरल यी, दक्षिण कोरिया. यी Noryang के [[लड़ाई में एक भी गोली द्वारा 16 दिसम्बर को मारा गया था, 1598. और जब वह मर गया, उन्होंने कहा कि मेरी मौत के "ज्ञात अनुकूल बलों ऐसा न हो कि (मत बनो मनोबल कम / दुश्मन लाभ मनोबल). शाही अदालत अंततः विभिन्न दिया उस पर एकमरणोपरांतशीर्षक Chungmuघंटा (충무공, 忠武 सहित सम्मान, 公, वफादारी के मार्शल भगवान), एक Seonmu Ildeung Gongsin के रूप में एक नामांकन(선무일 
등공신, 宣武 一等 功臣 के शासनकाल के दौरान पहली कक्षा योग्यता के सैन्य आदेश Seonjo) और दो मरणोपरांत कार्यालयों, Yeonguijeong (영의정, 领 议政, प्रधानमंत्री मंत्री) और Buwongun Deokpung 덕풍 부원군, 德 豊 府 院 君, के राजकुमार Deokpung से कोर्ट). उन्होंने यह भी के शीर्षकYumyeong Sugun Dodok मिंग चीन के बेड़े के एडमिरल) मरणोपरांत Wanli द्वारा सम्राट के मिंग | सम्राट. यी कोरियाई आज के बीच एक सम्माननीय नायक के रूप में बनी हुई है। 
पिंडली अधिकार यदि हम लड़ने को तैयार हैं | " मृत्यु, हम रहते हैं और अगर हम, हम नष्ट हो जाएगा नहीं कर रहे हैं। "- एडमिरल.
उषा खन्ना

उषा खन्ना (जन्म: 7 अक्टूबर 1941) हिन्दी सिनेमा में एक भारतीय संगीत निर्देशिका रही हैं। वह कुछ चुनिंदा महिला संगीतकारों में से एक है और पुरुष प्रधान संगीत उद्योग में सबसे अधिक व्यावसायिक रूप से सफल संगीत निर्देशकों में से एक है। उन्होंने दिल देके देखो (1959) से संगीत निर्देशक के रूप में पदार्पण किया था। एक बड़ी हिट फिल्म सौतन (1983) के गीतों की रचना के लिए उन्हें फिल्मफेयर पुरस्कार में नामांकन मिला था। उनकी शादी निर्देशक, निर्माता, गीतकार, सावन कुमार टाक से हुई, जिनसे वे बाद में अलग हो गई।

करियर

लोकप्रिय संगीत निर्देशक ओ॰ पी॰ नैय्यर ने उषा खन्ना को उस समय भारतीय फिल्म उद्योग के एक शक्तिशाली व्यक्ति शशधर मुखर्जी से मिलवाया। उन्होंने मुखर्जी के लिए एक गीत गाया, और जब उन्होंने महसूस किया कि उन्होंने अपने दम पर इस गीत की रचना की है, तो उन्होंने उन्हें एक वर्ष के लिए प्रति दिन दो गीतों की रचना करने के लिए कहा। कुछ महीनों के बाद, मुखर्जी ने अपनी फिल्म दिल देके देखो (1959) के संगीतकार के रूप में उन्हें पहला काम दिया। इस फिल्म से अभिनेत्री आशा पारेख की भी शुरुआत हुई और फिल्म एक बड़ी हिट बनी। मुखर्जी ने एक और आशा पारेख अभिनीत फिल्म हम हिन्दुस्तानी (1960) के लिए फिर से उन्हें काम पर रखा।
हिन्दी फिल्मों के लिए कई हिट गानों के निर्माण के बावजूद उन्होंने खुद को एक संगीत निर्देशक के रूप में स्थापित करने के लिए संघर्ष किया। उन्होंने अक्सर आशा भोसले और मोहम्मद रफ़ी के साथ गीतों का निर्माण किया। सावन कुमार अक्सर उषा खन्ना के लिए गीतकार होते थे और उन्होंने उनके संगीत के लिए अधिकांश गीत लिखें थे। उन्होंने ग्यारह फिल्मों का निर्देशन और निर्माण किया, जिसके लिए उन्होंने संगीत तैयार किया। 1979 में येसुदास को फिल्म दादा में उनके गीत "दिल के टुकडे टुकडे" के लिए फिल्मफेयर पुरस्कार मिला था। उन्होंने उन गायकों को मौका दिया, जो उस समय बहुत कम जाने जाते थे - अनुपमा देशपांडे, पंकज उधास, हेमलता, मोहम्मद अज़ीज़, रूप कुमार राठौड़, शब्बीर कुमार और सोनू निगम। इनमें से कई उल्लेखनीय गायक बन गए। नब्बे के दशक के मध्य तक उषा खन्ना एक संगीतकार के रूप में काफी सक्रिय रहीं। अब तक, उनके संगीत दी हुई आखिरी फिल्म 2003 में जारी हुई, दिल परदेसी हो गया (2003)  थी, जिसका निर्माण और निर्देशन उनके पूर्व पति सावन कुमार ने किया था।
उत्पात

उत्पात शब्द का अर्थ "उत्पातक" शब्द के अपभ्रंश के रूप में है, शाब्दिक अर्थ के रूप में "पातक की उत्पत्ति करना", पातक का अर्थ दोष माना जाता है, जो कार्य मानव हित के लिये सुखदायी नहीं हो और जिस कार्य के करने के बाद कलंक लग जाये।
पैन ऍम उड़ान ७३

शुरुआत

यह घटना तब शुरु हुई जब कराची में यात्रियों ने फ्रैंकफर्ट जा रहे इस विमान पर चढ़ना शुरु किया। बाद में हुई एफबीआई जाँच में पता चला कि विमान के आसपास हथियारबंद रक्षकों की मौजूदगी भी इस अपहरण को टाल नहीं पाई। चारों अपहरणकर्ता कराची एयरपोर्ट सुरक्षा गार्ड के भेष में थे तथा असॉल्ट राइफल्स, ग्रेनेड्स, पिस्तौलो व प्लास्टिक विस्फोटक बेल्ट आदि से लैस थे। स्थानीय समय के अनुसार प्रातः लगभग ६ बजे अपहरणकर्ता एक वैन लेकर पैन एम उड़ान ७३ के द्वार पर यात्रियों के चढ़ने हेतु लगाई सीढियों तक आ पहुँचे। इस वैन में इस तरह से बदलाव किए गए थे जिससे कि यह एयरपोर्ट सुरक्षा वाहन जैसा लगे। इससे वे सुरक्षा प्रहरियों को चकमा देने में कामयाब रहे।
अपहरणकर्ताओं ने सीढियों पर ही हमला बोल दिया तथा स्वचालित हथियारों से गोलीबारी करते हुए विमान में घुस कर नियंत्रण छीन लिया। फ्लाईट अटेंडेंट ने स्थिति को भाँप लिया और चालक दल को इंटरकॉम पर सूचित कर दिया जिसके फलस्वरूप पायलट, सह-पायलट और फ्लाइट इ़जीनियर कौकपिट के आपात द्वार से सफलतापूर्वक निकल भागे।

हमला

पाकिस्तान ने तुरंत एस एस जी डिवीज़न भेजी तथा आर्मी रेंजर्स को तैयार रहने को कहा। घटना समाप्ति की ओर तब बढ़ी जब अपहरणकर्ताओं ने विमान के यात्रियों पर गोलीबारी शुरु कर दी। यात्री आपात द्वारों व खिड़कियों से भाग खड़े हुए और पाकिस्तानी कमांडोज़ ने इस कार्रवाई के जवाब में जहाज पर चढाई कर दी। कमा़डो यूनिट का नेतृत्व ब्रिगेडियर जनरल तारिक़ महमूद ने किया। इस ऑपरेशन को संचालित करने के लिए पाकिस्तान सेना की स्पेशल सर्विस ग्रुप (एसएसजी) की प्रथम बटालियन की शाहीन कंपनी को तैनात किया गया था। इस सारे घटनाक्रम में भारी क्षति हुई - २२ हत एवं १५० से अधिक आहत।

यात्री

जहाज के क्रू सहित कुल ३८० यात्री १४ विभिन्न देशों के नागरिक थे। कुल यात्रियों में भारतीय नागरिक लगभग 25% थे और मारे गए यात्रियों में 60% से अधिक। 

विमान

यह विमान चार इंजन वाला बोइंग 747-121 था जिसे पैन एम में 18 जून1971 को रजिस्ट्रेशन संख्या एन656पीए के साथ शामिल किया गया था तथा एयरलाइन ने इसका नाम क्लिपर लाइव यैंकी रखा था। बाद में इसका नाम बदल दिया गया था और इस गटना के समय इसका नाम था- क्लिपर एम्प्रेस ऑफ द सीज़।
आर्लिंग्टन नगरपालिका हवाई अड्डा, टॅक्सस

आर्लिंग्टन नगरपालिका हवाई अड्डा (Arlington Municipal Airport), एक सार्वजनिक उपयोग का हवाई अड्डा है जो आर्लिंग्टन के केन्द्रीय व्यापार जिले के दक्षिण में ७ किमी की दूरी पर स्थित है। यह हवाईअड़्डा इण्टरस्टेट २० और दक्षिणी कॉलिन्स सड़क के कटाव पर स्थित है। यह हवाई अड्डा सार्वजनिक रूप से आर्लिंग्टन नगर द्वारा स्वामित है और डालास-फोर्ट वर्थ अन्तर्राष्ट्रीय हवाई अड्डा और डालास लव फ़ील्ड के सहायक के रूप में काम करता है।
अफगानिस्तान में खेल

अफगानिस्तान में खेल अफगान स्पोर्ट्स फेडरेशन द्वारा प्रबंधित किया जाता है। अफगानिस्तान में क्रिकेट और एसोसिएशन फुटबॉल दो सबसे लोकप्रिय खेल हैं| अफगानिस्तान का पारंपरिक और राष्ट्रीय खेल बुजकाशी है। अफगान स्पोर्ट्स फेडरेशन देश में क्रिकेट, एसोसिएशन फुटबॉल, बास्केटबॉल, वॉलीबॉल, गोल्फ, हैंडबॉल, मुक्केबाजी, तायक्वोंडो, वेटलिफ्टिंग, बॉडीबिल्डिंग, ट्रैक और फील्ड, स्केटिंग, गेंदबाजी, स्नूकर, शतरंज और अन्य खेलों को बढ़ावा देता है| अफगानिस्तान की राष्ट्रीय क्रिकेट टीम की क्रुगर्सडॉर्प में नामीबिया पर जीत ने उन्हें अप्रैल 200 9 में आधिकारिक वन डे अंतर्राष्ट्रीय दर्जा दिया। अफगानिस्तान क्रिकेट बोर्ड अंतरराष्ट्रीय क्रिकेट परिषद में अफगानिस्तान का प्रतिनिधि है और जून 2013 से 2017 तक आईसीसी का सहयोगी सदस्य था। यह भी एक एशियाई क्रिकेट परिषद के सदस्य। 22 जून 2017 को अफगानिस्तान अंतरराष्ट्रीय क्रिकेट परिषद का पूर्ण सदस्य बन गया, जिसने राष्ट्रीय टीम को आधिकारिक टेस्ट मैचों में भाग लेने का अधिकार दिया।
अफगानिस्तान में क्रिकेट सबसे लोकप्रिय खेल है और यह उन मुख्य खेलों में से एक है जो अफगान टेलीविजन में भाग लेते हैं और देखते हैं। राष्ट्रीय स्तर पर, मुख्य रूप से देश के दक्षिण और पूर्वी प्रांतों के बीच प्रांतों के बीच क्रिकेट मैच खेले जाते हैं। स्थानीय लोगों के मुताबिक, क्रिकेट ने एकता लाने में अफगानिस्तान की मदद की है।

क्रिकेट

2001 में अफगानिस्तान राष्ट्रीय क्रिकेट टीम का गठन किया गया था और अन्य सभी अंतरराष्ट्रीय क्रिकेट टीमों के खिलाफ मैच आयोजित किया गया है। अफगान 2008 के आरंभ से विश्व क्रिकेट लीग के माध्यम से तेजी से बढ़े। 2009 के आईसीसी विश्व कप क्वालीफायर में भाग लिया और 2010 आईसीसी विश्व क्रिकेट लीग डिवीजन वन में 2010 आईसीसी विश्व ट्वेंटी 20 के लिए पहली बार क्वालीफाई किया। अफगानिस्तान की राष्ट्रीय महिला क्रिकेट टीम का गठन 2010 में हुआ था। अफगानिस्तान की राष्ट्रीय क्रिकेट टीम ने 2010 में अपनी योग्यता के बाद से आईसीसी विश्व ट्वेंटी -20 में और 2015 से क्रिकेट विश्व कप के लिए अपनी शुरुआत के बाद प्रतिस्पर्धा की है।

फुटबॉल

दुनिया भर के कई अन्य देशों में, फुटबॉल सबसे लोकप्रिय खेल था और अफगानिस्तान में नंबर 1 स्पॉट पर कब्जा करने से पहले देखा गया था। 1922 में अफगानिस्तान की राष्ट्रीय फुटबॉल टीम का गठन 1948 में फीफा में शामिल हुआ और 1954 में एशियाई फुटबॉल संघ (एएफसी) में शामिल हो गया। हालांकि आंतरिक संघर्षों के कारण 1984 से 2003 तक किसी भी अंतरराष्ट्रीय खेल में यह नहीं खेला गया था, लेकिन यह प्रयास करने और उम्मीद करने की उम्मीद कर रहा है यह एक दिन फीफा के लिए। राजा अमानुल्ला खान के शासनकाल के दौरान बनाया गया राष्ट्रीय स्टेडियम देश के विभिन्न प्रांतों और पड़ोसी देशों के टीमों के बीच फुटबॉल मैचों के लिए इस्तेमाल किया गया है। राष्ट्रीय स्तर पर, प्रांतों या क्षेत्रों के बीच फुटबॉल मैच खेले जाते हैं। अफगानिस्तान महिलाओं की राष्ट्रीय फुटबॉल टीम का गठन 2007 में हुआ था|

बास्केटबॉल

बास्केटबॉल पहली बार अफगानिस्तान में 1936 में खेला गया था। 1966 में, अफगानिस्तान राष्ट्रीय ओलंपिक समिति (एएनओसी) ने भारत और पाकिस्तान से चुनौतियों के बाद अफगानिस्तान राष्ट्रीय बास्केटबाल टीम की स्थापना की। हबीबिया हाईस्कूल में एक अमेरिकी शांति कोर और टीम के कोच टॉम गौटियरियर, पहले कोच बने। यह अफगान पुरुषों और महिलाओं दोनों द्वारा खेला जाता है।
बकरा

सामान्य रूप से कहा जाए तो बकरा शब्द चार पैरों वाले जानवर है जो एक पालतू पशु है। यह नर बकरी के लिए उपयोग होने वाला शब्द है। विभिन्न धर्मों में कुछ धार्मिक कार्यों को पूरा करने के लिए बकरे की बलि दी जाती है। बलि देने से पहले बकरे को खुब चराया जाता है और खुब सजाया जाता है। यदि बकरा सोचता है तो वह केवल यह ही सोचेगा कि आज केवल उसका ही दिन है। लेकिन सच्चाई यह होती है कि वह उसका अन्तिम दिन है और कोई अपने स्वार्थ के लिए यह सब कर रहा है। अतः इससे सम्बन्धित एक कहावत प्रचलित है -"बलि का बकरा"। सामान्यतः कहावत का उपयोग वाक्य में ज्यों का त्यों होता है लेकिन सुविधा के रूप में किसी मानस को बकरा कहने का अर्थ बलि के बकरे से ही होता है।

अन्य भारतीय भाषाओं में निकटतम शब्द

[[श्रेणी:शब्दार्थ]'अज' संस्कृत में.अच
संघ (प्रशासन)

एक संघ या फेडरेशन, (जिसे संघीय राज्य भी कहते हैं), एक राजनीतिक सत्त्व हैं, जो किसी केन्द्रीय (संघीय) सरकार के अंतर्गत आंशिक रूप से स्वशासित राज्यों या क्षेत्रों के संघ (यूनियन) से चिन्हित होता हैं।
संघ या फेडरेशन ऐसा राष्ट्र है जिसमें बहुत से स्वराजित राज्य, प्रदेश या देश एक केंद्रीय सरकार के अधीन गठित होते हैं। सोवियत संघ के कुछ राज्यों (जैसे के बेलारूस) को अपनी विदेश नीति चलाने का अधिकार था लेकिन संयुक्त राज्य अमेरिका के राज्यों को यह अधिकार नहीं है। संयुक्त राज्य अमेरिका के हर राज्य को अपना अलग संविधान, राज्यगान और झंडा रखने का अधिकार है, लेकिन पाकिस्तान के राज्यों को यह अधिकार नहीं है।